**STRATEGIPLAN 2017 – 2019**

Styrkeløftregion Øst sin strategiplan er forankret i [strategiplanen](http://styrkeloft.no/wp-content/uploads/2013/10/Strategisk-dokument-1.pdf) for Norges Styrkeløftforbund.

Fra 010117 består regionen av styrkeløftklubbene i Hedmark og Oppland, i tillegg til Akershus, Oslo og Østfold. Vår viktigste oppgave er å stimulere til aktivitet og utvikling i klubbene, samt stimulere til etablering av nye klubber.

**Visjon: Vi samarbeider og øker kompetansen i klubbene.**

**Mål for perioden 2017-2019**

1. Heve kompetansen i klubbene via kurs, konferanser og samarbeid.
2. Stimulere til arrangement nasjonale og internasjonale mesterskap, herunder bedre støtten til RM-arrangører.
3. Bedre tilbudet til unge utøvere, regionslaget og klubbtrenere.

**Strategi**

Hva skal gjøres for å nå målene?

1. **Heve kompetansen.**
* Trenerkurs og dommerkurs hvert annet år.
* Veilederkurs for klubbene.
* Minst en strategikonferanse i perioden.
* Stimulere til deltagelse i Idrettskretsenes kurs.
* Anmode om at årsmøtereferat sendes regionen, inkludert årsberetning og regnskap.
1. **Stimulere til arrangement.**
* Forberede søknad til ett internasjonalt mesterskap i regionen.
* 6 RM, samt stimulere klubbene til å arrangere større mesterskap enn RM.
* Utstyrsstøtte og anskaffelser.
* Klubbene bør ha minst én person som kan kjøre programmet Powerlifting Live slik at resultater kan overføres direkte på internett eller seinest umiddelbart etter et stevne.
1. **Bedre tilbudet.**
* Det arbeides for å etablere en ny klubb i Hedmark.
* Regionen skal, gjennom regionslagene, hvert år ha kandidater til landslagene og internasjonale mesterskap.
* Løfteskoler skal arrangeres i minst 2 klubber årlig.
* Opprettholde/øke støtten til unge utøvere.
* Bedre oppfølgingen av klubbtrenere.

**Taktikk**

Gjennom de taktiske elementene settes strategien ut i praksis. Vi skal satse på følgende praktiske tiltak:

* Dommerkurs avholdes i 2018.
* Trenerkurs avholdes i 2018.
* Strategikonferanse arrangeres i 2019.
* Informasjon om idrettskretsenes kurs legges fortløpende ut på regionens sider.
* Det sendes ut årlige påminnelser til klubbene om innsending av årsmøtereferat med mer.
* Opprette en gruppe som skal se på muligheten for internasjonale mesterskap i regionen, herunder muligheten for støtte/rimelig utstyr fra IPF/EPF og kommunal (politisk) kontakt samt sponsormuligheter.
* Støtten til arrangører av RM opprettholdes, men det gis anledning til økning av startkontingenten i perioden. Gratis diplomer kan bestilles fra regionen. Programmet Powerlifting live er tilpasset utskrift av diplomene. Retningslinjene for bestemannspremier revideres.
* Utstyrsstøtten vris mot arrangementutstyr og til arrangører av mesterskap samt etablering av nye klubber. Støtten til premier ved NM bortfaller fra 2018. ”Regionens pokal” opprettholdes.
* Regionen skal koordinere stevneaktiviteten i regionene og unngå stevnekollisjoner. Regionene har mulighet til å peke ut viktige regionstevner og hvis de ønsker det, å legge begrensninger på hvilke andre stevner som kan arrangeres i regionen de nærmeste ukene før og etter disse.
* Klubber som ønsker at medlemmer skal få trening i programmet [Powerlifting live](http://live.styrkeloft.no/program/Brukermanual.doc) får tilbud om bisitterfunksjon ved RM og Nasjonale mesterskap i regionen.

(NSF har utstyr for stream og sekretariat til utlån).

* Muligheten for ny klubb i Hedmark undersøkes i styrkemiljøer i Hedmark. Det gis støtte og hjelp til etablering av en ny klubb.
* Regionstrener bør gis kompensasjon for program/oppfølging av utøvere på regionslagene.
* Stipend til ungdomsløftere og støtte til U/J-nordisk opprettholdes.
* Årlig trening camp for U/J og klubbtrenere arrangeres over 2-3 dager i juni.
* Arrangere oppfølgingskurs for klubbtrenere på treningscapene i perioden.
* Klubbesøk endres til kurs i lagledelse, hjelp med løfteutstyr, coaching og plattingkurs sammen med instruksjon av utøvere.
* Vi tar sikte på å få 3 regionstrenere fra 010117.